Komisijos sprendimas
2002 m. birželio 20 d.
iš dalies keičiantis Sprendimą 97/20/EB, nustatantį trečiųjų šalių, vykdančių dvigeldžių moliuskų, dygiaodžių, gaubtagyvių ir jūrų pilvakojų moliuskų gamybos ir išleidimo į rinką lygiavertiškumo reikalavimus, sąrašą, į jį įrašant Japoniją
(pranešta dokumentu Nr. C(2002) 2194)
(tekstas svarbus EEE)
(2002/469/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1991 m. liepos 15 d. Tarybos direktyvą 91/492/EB, nustatančią gyvūnų sveikatos reikalavimus, reglamentuojančius gyvų dvigeldžių moliuskų gamybą ir tiekimą į rinką [1], su paskutiniais pakeitimais, padarytais Direktyva 97/79/EB [2], ypač į jos 9 straipsnį,
kadangi:
(1) Komisijos sprendimu 97/20/EB [3] su paskutiniais pakeitimais, padarytais Sprendimu 2002/21/EB [4], nustatytas trečiųjų šalių, iš kurių leidžiama importuoti žmonėms vartoti skirtus bet kokio pavidalo dvigeldžius moliuskus, dygiaodžius, gaubtagyvius ir jūrų pilvakojus moliuskus, sąrašas. Priedo I dalyje yra nurodyti pavadinimai tų šalių ir teritorijų, kurioms remiantis Direktyva 91/492/EEB taikomas atskiras sprendimas, o II dalyje - tų, kurioms gali būti taikoma Tarybos sprendimo 95/408/EB [5] su paskutiniais pakeitimais, padarytais Sprendimu 2001/4/EB [6], 2 straipsnio 2 dalis.
(2) 2002 m. birželio 20 d. Komisijos sprendime 2002/470/EB nustatyti specialūs Japonijos kilmės dvigeldžių moliuskų, dygiaodžių, gaubtagyvių ir jūrų pilvakojų moliuskų importo reikalavimai [7], todėl Sprendimas 97/20/EB turėtų būti iš dalies pakeistas, įtraukiant minėtą šalį į sąrašo I dalį.
(3) Šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 97/20/EB priedas pakeičiamas šio sprendimo priedu.
2 straipsnis
Šis sprendimas taikomas nuo 2002 m. birželio 24 d.
3 straipsnis
Šis sprendimas skirtas valstybėms narėms.
Priimta Briuselyje, 2002 m. birželio 20 d.